Sigma 6 - ვიკიპედია

# Sigma 6

### ვიკიპედიიდან

Sigma 6
Sigma 6 - პინკ ფლოიდის წევრების ადრინდელი ექსპერიმენტი
ბიო
წარმოშობის ადგილი | კემბრიჯი, ინგლისი
ჟანრი/ები | რიტმ ენდ ბლუზი
აქტიური | 1964 – 1965

Sigma 6 იყო რიტმ ენდ ბლუზ ჯგუფი, დაარსებული 1964 წელს როჯერ უოტერსის მიერ, როდესაც იგი სწავლობდა არქიტექტურას კემბრიჯის კოლეჯში. 1965 წელს როჯერ უოტერსმა, ნიკ მეისონმა და რიჩარდ რაიტმა ჩამოაყალიბეს პოპულარული ჯგუფი Pink Floyd, რომელიც პროგრესულ როკს უკრავდა.

## [რედაქტირება] ჯგუფის წევრები

- ჯულიეტ გეილი -ვოკალი, ფლეიტა.
- კიტ ნობლი - ვოკალი, ჩელო.
- როჯერ უოტერსი- დამხმარე ვოკალი, გიტარა.
- რიჩარდ რაიტი- დამხმარე ვოკალი, რიტმული გიტარა
- ნიკ მეისონი - დრამერი, დასარტყამი ინსტრუმენტები.
- კლაივ მეტკალფი - ბასგიტარა.

ჯგუფმა რამოდენიმეჯერ შეიცვალა სახელი. დაიწყეს სახელით The Abdabs, შემდეგ უკვე The Architectural Abdabs (გამომდინარე იქიდან, რომ მეისონი და უოტერსი არქიტექტურის სწავლის დროს შეხვდნენ ერთმანეთს), და The Screaming Abdabs. თუმცა ჯგუფმა ვერ შეინარჩუნა წევრები და 1965 წელს, მეტკალფის და ნოუბლის წასვლის შემდეგ, დაიშალა. კიტ ნოუბლი ამჟამად შეფილდში მდებარე Brantwood School–ში ასწავლის დასარტყამებზე დაკვრას. ჯგუფს მათ ნაცვლად ორი ახალი წევრი შეუერთდა:

- ბობ კლოუზი - გიტარა
- კრის დენისი - ვოკალი

კლოუზი, რომელიც სიდ ბარეტისა და დევიდ გილმორის თანაკლასელი იყო კემბრიჯში, მეტკალფის შემცვლელად მოიყვანეს, რის შედეგადაც უოტერსმა ბას გიტარაზე გადაინაცვლა, კრის დენისი კი, რომელიც გახდა ჯგუფის წამყვანი ვოკალისტი, მალე სიდ ბარეტის მიერ იქნა შეცვლილი. ამის შემდეგ უოტერსმა, ბარეტმა, კლოუზმა, მეისონმა და რაიტმა ჩამოაყალიბეს ჯგუფი Tea Set, რომელიც მალე შეცვალა The Pink Floyd Sound –მა , მოგვიანებით კი უბრალოდ Pink Floyd. 1964 წელს ჯგუფმა ოთხი სიმღერა: "Lucy Leave", "King Bee", "Double O Bo", და "Butterfly", ჩაწერა. არც ერთი მათგანი სინგლის სახით არ გამოსულა და ვრცელდება მხოლოდ არაოფიციალურ კრებულებზე.

მალე გაირკვა, რომ კლოუზის ჯაზური სტილი ვერ ერწყმებოდა ბარეტის უფრო ავანგარდულ და იმპროვიზაციულ სტილს. 1965 წლის ზაფხულში კლოუზმა დატოვა ჯგუფი.

## [რედაქტირება] The Screaming Abdabs

The Screaming Abdabs იყო ლიტერატურული ფსევდონიმი რომელსაც პინკ ფლოიდი იყენებდა არალეგალური ჩანაწერებისთვის, რომლებიც კეთდებოდა პირდაპირ კონცერტებზე. მაგალითისთვის:

- Brain Damage (Dark side of the moon) (1972 - Hammersmith)

The Screamin' Ab Dabs ასევე 1970 წელს Alison Moyet–ის მიერ დაარსებულ რიტმ ენდ ბლუზ ჯგუფს ეწოდებოდა.

Retrieved from "http://ka.wikipedia.org../../../s/i/g/Sigma_6.html"

კატეგორია: პინკ ფლოიდი

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება

##### სხვა ენებზე

- English
- Español
- Português